D517

**D517**, državna cesta u Baranji i Slavoniji u smjeru istok-zapad pa sjever-jug. Vodi od državne ceste D7 (Beli Manastir), preko Petlovca, Baranjskog Petrovog Sela, Belišća i spoja s državnom cestom D34 na području grada Valpova do državne ceste D2 u Koški. Dugačka je 43,7&nbsp;km.

U Baranji cesta prolazi južno od naselja Širine (između Belog Manastira i Petlovca), sjeverno od naselja Majške Međe (između Bolmanskog spomenika i B. P. Sela i zapadno od naselja Novi Bezdan (između B. P. Sela i Belišća).

## Trasa ceste
* U Belom Manastiru prolazi Ulicom kralja Petra Svačića (Betonska ulica), dijelom Trga slobode, Ulicom Imre Nagya i Ulicom Bele Bartoka, u Petlovcu Ulicom Zvonka Brkića, dijelom Ulice Rade Končara i Ulicom Josipa Kraša, a u B. P. Selu dijelom Kolodvorske ulice (gdje se spaja s državnom cestom D211) i Glavnom ulicom.
* U Belom Manastiru, između ulica Imre Nagya i Bele Bartoka, prolazi podvožnjakom ispod željezničke pruge Mađarboja (Mađarska) - Beli Manastir - Osijek (taj podvožnjak Belomanastirci obično nazivaju *Tunelom*).
* Između Belog Manastira i Širina prelazi preko nadvožnjaka u čvorištu "Beli Manastir" na dionici Autoceste A5 (granica R. Mađarske – Beli Manastir - Osijek).
* Sjeveroistočno od Belišća prelazi Dravu Mostom 107. brigade HV "R", a u Belišću se nastavlja Ulicom kralja Tomislava, Ulicom kardinala Alojzija Stepinca te dijelom Ulice bana Josipa Jelačića. Na kraju te ulice prelazi preko rijeke Karašice, ulazi na područje grada Valpova, prolazi dijelom Ulice Matije Gupca i spaja se s državnom cestom D34 (Slatina - Donji Miholjac - Josipovac).
* Valpovačkom obilaznicom dijeli trasu sa D34, od koje se odvaja južno od Valpova. Cesta prolazi južno od Marjančaca, a kroz Ivanovce Ulicom Petra Preradovića i Ulicom Ljudevita Gaja, kroz Zelčin Ulicom oslobođenja i kroz Harkanovce Ulicom Matije Gupca.
*U Koški prolazi Ulicom Josipa Kozarca i završava na Trgu dr. Franje Tuđmana gdje se spaja sa državnom cestom D2.

## Izgled ceste
Iako prolazi ravničarskim krajem, cesta D517 ima nekoliko blagih (kod Širina, ispred Petlovca, kod Bolmanskog spomenika) i nekoliko oštrih zavoja (od 90 stupnjeva): na ulazu u Petlovac i na izlazu iz Petlovca, u B. P. Selu i na izlazu iz B. P. Sela. I blaži zavoji nastali su ublažavanjem dvostrukih oštrih zavoja početkom 70-ih godina 20. stoljeća kad je prvi put asfaltirana od Belog Manastira do B. P. Sela. Ti oštri zavoji nastali su kad je cesta građena jer je probijana rubovima tadašnjih njiva.

Krajem 2005. i početkom 2006. godine temeljito je rekonstruirana, proširena i opremljena svom potrebnom signalizacijom.

## Ukrštanja
Državna cesta D517 ukršta se s državnim cestama D7, D211, D34 i D2, županijskim cestama Ž4293, Ž4034, Ž4041, Ž4040, Ž4033, Ž4050, Ž4051, Ž4059, Ž4052, Ž4060 i Ž4103 i lokalnim cestama L44007, L44030, L44026, L44027, L44029, L44052, L44023 i L44020.

## Galerija

Datoteka:Betonska ulica-silos.jpg|Betonskom ulicom u Belom Manastiru - pogled od silosa prema benzinskoj pumpi
Datoteka:B-P-Selo-200607-Glavna-ulica-150x110.jpg|D517 u Baranjskom Petrovom Selu
Datoteka:B-P-Selo-200607-Crkva-Dom-kulture-150x110.jpg|D517 kod crkve i doma kulture u B. P. Selu


## Izvori i vanjske veze

* Baranjska građa
* Baranjske ceste